CELEX: 32007D0095
Language: hu
Date: 2007-01-22 00:00:00
Title: 2007/95/EK: A Tanács határozata ( 2007. január 22. ) a Nemzetközi Kávétanácsban a 2001. évi Nemzetközi Kávémegállapodás hatályának meghosszabbításával kapcsolatban a Közösség által képviselendő álláspontról

14.2.2007   
            
            
               HU
            
            
               Az Európai Unió Hivatalos Lapja
            
            
               L 42/22
            
         
      A TANÁCS HATÁROZATA
   
   (2007. január 22.)
   a Nemzetközi Kávétanácsban a 2001. évi Nemzetközi Kávémegállapodás hatályának meghosszabbításával kapcsolatban a Közösség által képviselendő álláspontról
   (2007/95/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikkére, annak 300. cikke (2) bekezdésével összefüggésben,
   tekintettel a Bizottság javaslatára,
   mivel:
   
               (1)
            
            
               Az Európai Közösség a 2001. szeptember 24-i 2001/877/EK tanácsi határozattal (1) aláírta és megkötötte a 2001. évi Nemzetközi Kávémegállapodást.
            
         
               (2)
            
            
               Az 52. cikk (1) és (2) bekezdésében foglalt rendelkezések szerint a 2001. évi Nemzetközi Kávémegállapodás 2007. szeptember 30-án hatályát veszti, amennyiben a Nemzetközi Kávétanács határozata azt nem hosszabbítja meg egy vagy több további időszakra, összesen legfeljebb hat évre.
            
         
               (3)
            
            
               A megállapodás meghosszabbítása az Európai Közösség érdekében áll.
            
         
               (4)
            
            
               Ki kell alakítani az Európai Közösségnek a Nemzetközi Kávétanácsban képviselt álláspontját,
            
         A KÖVETKEZŐKÉPPEN HATÁROZOTT:
   Egyetlen cikk
   Az Európai Közösség által a Nemzetközi Kávétanácsban képviselendő álláspont a 2001. évi Nemzetközi Kávémegállapodás hatályának – egy vagy több, legfeljebb hat évig tartó időszakra való – meghosszabbítására történő szavazás.
   
      Kelt Brüsszelben, 2007. január 22-én.
      
         
            a Tanács részéről
         
         
            az elnök
         
         F.-W. STEINMEIER
         
      
   
   
      (1)  HL L 326., 2001.12.11., 22. o.